Marie Amalie Landmark

Marie Amalie Landmark (født 5. august 1845 på Tysse i Fjaler, død 25. april 1935 i Fjaler) var en norsk husstellærer og kokebokforfatter.

Liv og virke 
Marie Amalie Landmark er mest kjent for utgivelsen av Kokebok for land og by. Boken kom ut i mange opplag frem til 1932, og solgte i over 100 000 eksemplarer.
Denne boken inneholder ikke bare oppskrifter på mat og råd om kosthold, men er av stor kulturhistorisk verdi, ettersom den gir et godt bilde av skikker og levemåter i en bygd på Vestlandet i tiden rundt forrige århundreskiftet.

Sammen med søsteren Barbra etablerte Landmark i 1883 og drev en husstellsskole i Fjaler. Denne drev hun i ti år. Hun var omreisende lærer i husstell i regi av Nordre Bergenhus Amts Landhusholdningsselskab i perioden 1893-1897. Hun var blant annet medarbeider i bondekvinnebladet Husmoderen – Tidsskrift for Hus og Hjem, og skrev avisartikler signerl Mal.

Landmark vokste opp på Tysse i Fjaler kommune i Sunnfjord, og bodde der hele livet. I årene 1899-1918 drev hun en landhandel på hjemstedet, gården Leite.

Familie 
Marie Amalie Landmark var datter av gårdbruker og distriktslege Lars Stub Heiberg Landmark og Marthe Dorthea «Thea» Rasch. Hun forble ugift.

Bibliografi

Referanser

Kilder 
 
 
 
 
 

 

Norske forfattere
Norske matskribenter
Personer fra Fjaler kommune